stanford-oval/wikipedia huggingface dataset:
נבחרת בולגריה בכדורגל
סגל הנבחרת

השחקנים הבאים זומנו למשחקי ידידות נגד רומניה וסלובניה ב-4 וב-8 ביוני 2024.

מעודכן לתאריך 8 ביוני 2024 .
| מס' | עמדה | שם | תאריך לידה | הופעות | שערים | מועדון |  |  |
| --- | --- | --- | --- | --- | --- | --- | --- | --- |
| 1 | שוער | דימיטר מיטוב | 22 בינואר 1997 | 3 | 0 | סקוטלנד סט. ג'ונסטון |  |  |
| 21 | שוער | סבטסלב ווטסוב | 9 ביולי 2002 | 6 | 0 | בולגריה סלביה סופיה |  |  |
| 23 | שוער | איוואן דיולגרוב | 15 ביולי 1999 | 6 | 0 | בולגריה צ'רנו מורה וארנה |  |  |


| 2 | מגן | ארטן טומבק | 30 במאי 1999 | 1 | 0 | בולגריה סלביה סופיה |  |  |
| 3 | מגן | ז'יבקו אטאנאסוב | 3 בפברואר 1991 | 6 | 0 | בולגריה צ'רנו מורה וארנה |  |  |
| 4 | מגן | אנג'ל ליאסקוב | 16 במרץ 1998 | 2 | 0 | בולגריה לוקומוטיב פלובדיב |  |  |
| 5 | מגן | אלכס פטקוב | 25 ביולי 1999 | 10 | 0 | פולין שלונסק ורוצלב |  |  |
| 6 | מגן | ולנטין אנטוב | 9 בנובמבר 2000 | 27 | 1 | איטליה קרמונזה |  |  |
| 13 | מגן | ויקטור פופוב | 5 במרץ 2000 | 15 | 0 | בולגריה צ'רנו מורה וארנה |  |  |
| 15 | מגן | סימאון פטרוב | 12 בינואר 2000 | 5 | 0 | פולין שלונסק ורוצלב |  |  |
| 18 | מגן | חריסטיאן פטרוב | 24 ביוני 2002 | 4 | 0 | בולגריה צסק"א סופיה |  |  |
| 19 | מגן | איוון טוריצוב | 18 ביולי 1999 | 19 | 0 | בולגריה צסק"א סופיה |  |  |


| 7 | קשר | גאורגי קוסטדינוב | 7 בספטמבר 1990 | 41 | 3 | קפריסין אפואל ניקוסיה |  |  |
| 12 | קשר | וסיל פנאיוטוב | 16 ביולי 1990 | 2 | 0 | בולגריה צ'רנו מורה וארנה |  |  |
| 16 | קשר | מרין פטקוב | 2 באוקטובר 2003 | 11 | 2 | בולגריה לבסקי סופיה |  |  |
| 20 | קשר | פיליפ קראסטב | 15 באוקטובר 2001 | 17 | 1 | הולנד זוולה |  |  |
| 22 | קשר | איליאן אילייב | 20 באוגוסט 1999 | 16 | 0 | בולגריה צ'רנו מורה וארנה |  |  |
| 24 | קשר | סרקאן יוסיין | 31 במרץ 1996 | 2 | 0 | בולגריה קרומובגרד (אנ') |  |  |


| 8 | חלוץ | רדוסלאב קירילוב | 29 ביוני 1992 | 14 | 2 | בולגריה צסק"א סופיה |  |  |
| 9 | חלוץ | אלכסנדר קולב | 8 בדצמבר 1992 | 6 | 0 | בולגריה קרומובגרד (אנ') |  |  |
| 10 | חלוץ | גאורגי מינצ'ב | 20 באפריל 1995 | 11 | 1 | קפריסין א.א.ל. לימסול |  |  |
| 11 | חלוץ | קיריל דספודוב (קפטן) | 11 בנובמבר 1996 | 49 | 14 | יוון פאוק סלוניקי |  |  |
| 14 | קשר | גאורגי רוסב | 2 ביולי 1998 | 17 | 1 | שווייץ פ.צ. סיון |  |  |
| 17 | חלוץ | מרטין מינצ'ב | 22 באפריל 2001 | 18 | 0 | טורקיה ריזספור |  |  |
שחקנים מפורסמים

גיאורגי אספרוחוב
חריסטו בונב
דניאל בורימירוב
קרסימיר בלאקוב
דימיטאר ברבאטוב
מריאן חריסטוב
דימיטר יקימוב
יורדן לצ'קוב
בוריסלב מיכאילוב
חריסטו סטויצ'קוב
מרטין פטרוב
סטיליאן פטרוב
לובוסלב פנב
אמיל קוסטדינוב
סמיון סמיונוב
טריפון איוונוב
דימיטר פנב
שיאי שחקנים

נכון ל-25 במרץ 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | סטיליאן פטרוב | 1998–2011 | 105 | 8 |
| 2 | בוריסלב מיכאילוב | 1983 - 1998 | 102 | 0 |
| 3 | חריסטו בונב | 1967 - 1979 | 96  | 48 |
| 4 | קרסימיר באלקוב | 1988 - 2003 | 92 | 16 |
| 5 | מרטין פטרוב | 1999 - 2011 | 90 | 19 |
| 5 | דימיטר פנב | 1965 - 1974 | 90 | 2 |
| 5 | איוולין פופוב | 2007– 2019 | 90 | 16 |
| 8 | רדוסטין קישישב | 1996 – 2009 | 83 | 1 |
| 8 | חריסטו סטויצ'קוב | 1986–1999 | 83 | 37 |
| 10 | אייאן סאדאקוב | 1981–1991 | 80  | 9 |
| 10 | זלטקו ינקוב | 1989–1999 | 80  | 4 |
שיאי שחקנים > מלכי השערים

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | דימיטאר ברבאטוב | 2000–2009 | 48 | 0.62 |
| 1 | חריסטו בונב | 1967 - 1979 | 48 | 0.5 |
| 3 | חריסטו סטויצ'קוב | 1986–1999 | 37 | 0.45 |
| 4 | אמיל קוסטדינוב | 1988–1999 | 27 | 0.39 |
| 5 | לובומיר אנגלוב | 1931–1940 | 26 | 0.59 |
| 6 | פיטר ז'קוב | 1963 - 1972 | 25 | 0.57 |
| 6 | איוואן קולב | 1950–1966 | 25 | 0.33 |
| 8 | נסקו סירקוב | 1995–2006 | 24 | 0.31 |
| 9 | אטנס מיכאילוב | 1970–1983 | 23 | 0.51 |
| 10 | דימיטאר מילנוב | 1948–1959 | 20 | 0.51 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
שחקני הנבחרת לפני המשחק נגד שווייץ במהלך טורניר מוקדמות יורו 2012
סטיליאן פטרוב שיאן ההופעות (105) בנבחרת בולגריה בכל הזמנים.
דימיטר ברבאטוב מלך השערים (48), במשותף עם חריסטו בונב, בנבחרת בולגריה בכל הזמנים.
נברן השלג

| נברן השלג |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: אוגריים
תת־משפחה:: ארוויקוליים
סוג:: Chionomys
מין:: נברן השלג
שם מדעי
 Chionomys nivalis ‏Martins, 1842
תחום תפוצה

שמות נוספים
 Microtus nivalis Arvicola nivalis

נברן השלג (שם מדעי: Chionomys nivalis) הוא מין נברן מתת משפחת הארוויקוליים שבמשפחת האוגריים.
מאפיינים

תפוצתו מקוטעת בראשי הרים מספרד ובאסיה בטורקיה, סוריה, לבנון, איראן וטורקסטן. מצוי כיום בישראל בחרמון. לאחר שנים רבות, בהן חשבו שהנברן ככל הנראה נכחד או קרוב להכחדה, כאשר נערך דיגום על ידי החברה להגנת הטבע ביוני 2010, נתפסו 2 נברני שלג הדבר מעיד, ככל הנראה, על המשך קיומה של אוכלוסייה יציבה יחסית. הנברן נמצא כיום בישראל בסכנת הכחדה חמורה, עקב התרחבות אתר החרמון, פעילויות צבאיות והתרבות טורפים כגון חתולי בית.
הערות שוליים

↑  נברן השלג באתר הרשימה האדומה של IUCN
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| --- | --- |
בקרת זהויות :  NKC: ph569173 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
דנה גרוצקי

| --- | --- |
אין תמונה חופשית
 לידה:  13 באוקטובר 1985 (בת 39) יַבְנֶה, ישראל 
 מדינה:  ישראל ישראל
 השכלה:  סטודיו למשחק ניסן נתיב 
 תקופת הפעילות:  מ-2006
 מעסיק:  ערב טוב עם גיא פינס
 בן זוג:  אסף ליס
 מספר צאצאים:  4
 קישורים חיצוניים
 פייסבוק:  dana.grotsky
 
דנה גרוצקי (נולדה ב-13 באוקטובר 1985) היא מנחת טלוויזיה, דוגמנית ועורכת טלוויזיה ישראלית.
ביוגרפיה

גרוצקי נולדה וגדלה ביבנה, לאמה ענת (לבית וינטר) ולאביה פיליפ גרוצקי שעלה מארצות הברית. יש לה שני אחים, ואחות גדולה ממנה. למדה בתיכון "גינסבורג - האורן" שבעיר הולדתה, במגמת ביולוגיה. בצעירותה הייתה חברה בנבחרת ישראל לשחייה צורנית.
שירתה בצה"ל כמדריכה במוזיאון חיל האוויר בחצרים. לאחר מכן ניהלה בר בתל אביב, ועבדה במשרד פרסום SMG כתקציבאית.
בוגרת סטודיו למשחק ניסן נתיב.
קריירה > דוגמנות

כנערה, זכתה בתחרות יופי לאזור הדרום. לאחר מכן, הוחתמה על ידי סוכן הדוגמנות רוברטו בן-שושן, ואף השתתפה במספר פרסומות. בגיל 16 החלה לדגמן אך בגיל 17 לקתה באנורקסיה ובעקבות זאת הפסיקה לדגמן. לאחר שהחלימה חזרה לדגמן כאשר שימשה כפרזנטורית לעונת החורף 2012–2011 של בגדי עירית נוי. בהמשך לוהקה לשמש כפרזנטורית של מותג ההלבשה "אריסטו שמט", פרזנטורית עבור מסע פרסום לבגדי היריון עבור המעצבת אבישג ארבל, וכן הצטלמה למסע פרסום עבור חיתולי "האגיס" ו"סנפרוסט".
ב-2016 הופיעה גרוצקי על שער כתב העת "בלייזר". בעברה, הופיעה גם על השערים של "Go Style", "רייטינג" ו"לאשה". משמשת כפרזנטורית של "ג'אמפ עונות".
קריירה > בטלוויזיה

בשנת 2002 גרוצקי שיחקה בסרט "אבא שחור לבן". בשנת 2009 החלה לשמש ככתבת שטח בתוכנית הבידור "ערב טוב עם גיא פינס". בהמשך החלה גרוצקי להגיש את התוכנית לצידו של פינס. בשנת 2011 לוהקה לשמש ככתבת שטח בתוכנית הפריים טיים של ערוץ 10 "וייפאאוט ישראל". ב-2013 שימשה כמותחת וכעורכת משנה בתוכנית פריים טיים נוספת בערוץ 10 "אמבוש" בהנחיית עופר שכטר. לאחר מכן שימשה כעורכת של התוכנית בערוץ 2 "החופשה המושלמת" של רשת. לאחר מכן שימשה כעורכת משנה בתוכנית הבוקר של ערוץ 10 "סדר יום חדש" בהנחיית אקי אבני והילה נחשון.
בשנת 2014 הנחתה את העונה השנייה של תוכנית המציאות "פרויקט הלהקה" בערוץ הילדים. לאחר מכן שיתפה פעולה עם שידורי קשת כאשר שימשה כעורכת משנה בתוכנית "24 עד הבית", הנחתה את התוכנית "קו 24" בערוץ 24, וגם הנחתה עם אלירז שדה את "יהיה טוב" באותו ערוץ.
ב-2015 שיחקה בתור עצמה בסדרה בערוץ הילדים "משפחה שולטת" אצל yes. כמו כן בלוויין, הייתה למגישה מחליפה בתוכנית "שובר קופות" הסוקרת את עולם הקולנוע הישראלי.
בין השנים 2016–2017 הנחתה את תוכנית האירוח "מילון היופי".
באפריל 2018 החלה להגיש לצידו של גיא פינס את תוכנית הבידור "ערב טוב עם גיא פינס" בערוץ קשת 12. מגישה את חדשות התרבות בתוכנית הבוקר של ניב רסקין באותו ערוץ.
גרוצקי השתתפה גם ב"בטבע שלכם" בערוץ הטיולים; ובתוכניות "הגעת ליעד", ו"החיים על פי נועה תשבי" בערוץ החיים הטובים.
בשנת 2019 השתתפה בספיישל VIP של תוכנית הבישול ״מאסטר שף״ והודחה ראשונה.
בתחילת 2023 הגישה לצד מעיין אדם את התוכנית "מדברות על זה" בקשת 12. בהמשך אותה שנה החלה להתמודד בתוכנית הריאליטי רוקדים עם כוכבים; הודחה תשיעית; וחזרה לנבחרת המאוחדת לאחר ניצחונה בפרק גלגל ההצלה מבין הזוגות שהודחו. הודחה סופית בהדחה השתים עשרה.
חיים אישיים

ב-2013 נישאה גרוצקי לחיים שטרן ולהם בת משותפת, בשנת 2017 נפרדו הזוג. ב-30 ביוני 2019 התארסה למסעדן אסף ליס ולהם בת ותאומים. גרוצקי מתגוררת ביבנה.
בינואר 2018 גרוצקי חשפה כי חוותה שתי חוויות לא קלות של הטרדה מינית במהלך הקריירה שלה.
הערות שוליים

↑  גדי סולומון, "מאסטר שף VIP": השמצות למטרה טובה, באתר ישראל היום, 17 בנובמבר 2019
↑  "רוקדים עם כוכבים" נחשפת: אלו מתמודדי העונה החדשה, באתר אייס, 14 במאי 2023
↑  דנה גרוצקי ורפאל פליישמן הודחו מ"רוקדים עם כוכבים", באתר ‏מאקו‏, 27 ביולי 2023
↑  "יום הולדת שמח". נבדק ב-2018-11-06.
↑  יפעת מנהרדט, דנה גרוצקי על הפרידה הטרייה מבעלה: "אני מרגישה שנכשלתי", באתר Xnet‏, 10 בספטמבר 2017
מיקי לוין, ‏דנה גרוצקי העבירה את החג בדיונים בבתי משפט, באתר מעריב אונליין, 26 בספטמבר 2018
↑  יפעת הללי אברהם, דנה גרוצקי חשפה שהוטרדה מינית במהלך הקריירה, באתר ‏מאקו‏, 30 בינואר 2018
לאון צוקרניק

| --- | --- |

 לידה:  7 בנובמבר 1973 (בן 50) מוסקבה, רוסיה
 מדינה:  צ'כיה 
 ידוע בשל:  בעלים לשעבר של הקינגס ריזורט
 מספר צאצאים:  2 
 
לאון צוקרניק (נולד ב-7 בנובמבר 1973) הוא איש עסקים צ'כי ממוצא רוסי.
עתיקות

ב-1991 עבר צוקרניק לטורונטו שבקנדה ועבד בחנות ענתיקות. ב-1993 עזב את קנדה ופתח עסק ענתיקות עצמאי בפראג שבצ'כיה, ובהמשך פתח סניפים נוספים בוושינגטון די. סי. וניו יורק. ב-1999 הקים יחד עם שותפים את רשת הענתיקות Antik.
עסקי הקזינו ובתי המלון

ב-2002 רכש צוקרניק שטח אדמה ברוזבדוב שבגבול צ'כיה-גרמניה, וב-26 ביוני 2003 פתח שם את הקינגס ריזורט. החל מ-2017 מתקיימת בקזינו סדרת אליפות העולם בפוקר שבאירופה.
בשנת 2011 הקים קזינו בפראג, וב-2014 במריאנסקה לאזנייה. ב-2019 רכש את קזינו אטריום שבמלון הילטון בפראג ואת רישיון הפעלת טורניר ה-EPT.
ב-2014 זכה צוקרניק ב"איש השנה בתעשייה" בפרסי ה-European Poker Awards.
צוקרניק היה הבעלים ויושב ראש הדירקטוריון של הקינגס ריזורט, עד שמכר את חלקו בבעלות הריזורט תמורת סכום המוערך ב-400 מיליון יורו.
פוקר

צוקרניק מרבה לשחק במשחקי וטורנירי פוקר בעלי עלויות כניסה גבוהות. ב-2016 זכה בטורניר ה-Super High Roller ב-EPT פראג, וב-2017 סיים במקום הרביעי בטורניר בסדרת ה-Super High Roller Bowl ב-Aria שבלאס וגאס.
נכון לאוקטובר 2024, צקורניק זכה ב-5.4 מיליון דולר בטורנירי פוקר, והוא במקום הרביעי ברשימת הזוכים בצ'כיה.
הערות שוליים

↑  King’s Casino Owner Tsoukernik Buys EPT Prague Venue, ‏5 בדצמבר 2019 (באנגלית)
↑  זוכי שנת 2014 באתר GlobalPokerIndex
↑  דף הרישום של הקינגס קזינו, באתר משרד המשפטים הצ'כי (בצ'כית)
↑  Connor Richards,‏ Leon Tsoukernik Selling King's Resort; Still to Host 2024 WSOP Europe, באתר PokerNews,‏ 14 ביוני 2024 (באנגלית)
↑  Leon Tsoukernik Wins 2016 EPT Prague €50,000 Super High Roller, באתר CardPlayer, ‏14 בדצמבר 2016 (באנגלית)
↑  Leon Tsoukernik Eliminated in 4th Place ($1,800,000), באתר PokerNews,‏ 31 במאי 2017 (באנגלית)
קינגס ריזורט

| --- | --- |


 חדרים:  כ-400
 קומות:  6
 שטח הימורים:  6,000 מ"ר
 בעלות:  לאון צוקרניק 
 בניית המלון
 תאריך פתיחה:  26 ביוני 2003
 קואורדינטות:  49°40′12″N 12°33′24″E﻿ / ﻿49.67°N 12.556666666667°E﻿ / 49.67; 12.556666666667
 https://kings-resort.com/
  (למפת צ'כיה מוגדלת) פראג צ'סקה פלזן קרלובי וארי  אוסטי ליברץ פרדוביצה אולומואוץ אוסטרבה ברנו זלין ייהלבה פולין סלובקיה אוסטריה גרמניהקינגס ריזורט(למפת צ'כיה רגילה) פראג צ'סקה פלזן קרלובי וארי  אוסטי ליברץ פרדוביצה אולומואוץ אוסטרבה ברנו זלין ייהלבה פולין סלובקיה אוסטריה גרמניהקינגס ריזורט
 
קינגס ריזורט (באנגלית: King's Resort; בעבר King's Casino) הוא מלון וקזינו ברוזבדוב, צ'כיה.
מלון

הקינגס קזינו נפתח ב-26 ביוני 2003 ומכיל כ-400 חדרים, מספר חדרי סאונה ובריכת שחייה. בחלקים שונים של המלון והקזינו מוצגות עבודות אמנות, בין השאר עבודות של אנדי וורהול.
הקזינו בנוי בשטח של 6,000 מ"ר ובו מעל ל-300 מכונות מזל ו-40 שולחנות משחק, והוא מכיל את חדר הפוקר הגדול ביותר באירופה, עם יותר מ-200 שולחנות פוקר.
ב-2018 שונה שמו מהקינגס קזינו לקינגס ריזורט.
חדר הפוקר

בחדר הפוקר של הקזינו מתקיימים טורנירים רבים, והוא מארח סדרות טורנירים רבות ובניהן אליפות גרמניה, אליפות שווייץ, פסטיבל הפוקר הצרפתי, פסטיבל הפוקר הספרדי ואחרים.
ב-2015 החל שיתוף פעולה בין הקינגס לאליפות העולם בפוקר, והוא החל לארח טורנירים במסגרת הסבב ה-Circuit. החל מ-2017 הקינגס החלו לארח גם את אליפות העולם באירופה.
חדר הפוקר משדר את הטורנירים המשוחקים בו, ולעיתים גם משחקי כסף, בערוץ ה-Twitch.tv הרשמי שלו.
בעלות

הריזורט הוקם על ידי איש העסקים ושחקן הפוקר הצ'כי לאון צוקרניק, אשר החזיק כ-60% מהבעלות עליו. ביוני 2024 מכר צוקרניק את חלקו בסכום המוערך ב-400 מיליון יורו.
הערות שוליים

↑  מידע על הקזינו, באתר הקינגס ריזורט (באנגלית)
↑  Matthew Pitt,‏ Introducing The King's Casino Rozvadov: The Largest Poker Room In Europe, באתר PokerNews,‏ 24 במאי 2012 (באנגלית)
↑  WSOP Europe 2017, באתר אליפות העולם בפוקר (באנגלית)
↑  Connor Richards,‏ Leon Tsoukernik Selling King's Resort; Still to Host 2024 WSOP Europe, באתר PokerNews,‏ 14 ביוני 2024 (באנגלית)
בואינג בואינג

| --- | --- |
כרזת הסרט בואינג בואינג
כרזת הסרט בואינג בואינג
 מבוסס על:  המחזה בואינג בואינג של מארק קאמולטי
 בימוי:  ג'ון ריץ' 
 הופק בידי:  האל ואליס 
 תסריט:  אדוארד אנהלט 
 עריכה:  וורן לאו, ארצ'י מרשק
 שחקנים ראשיים:  ג'רי לואיס דני סאבאל סוזן ליי כריסטיאן שמידטמר טוני קרטיס תלמה ריטר יוג'ין בורדן 
 מוזיקה:  ניל הפטי 
 צילום:  לוסיאן באלאר 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  22 בדצמבר 1965
 משך הקרנה:  102 דקות
 שפת הסרט:  אנגלית 
 סוגה:  סרט קומדיה 
 דף הסרט ב־IMDb
 
בואינג בואינג (באנגלית: Boeing Boeing) סרט קולנוע מסוגת קומדית פארסה משנת 1965 עם טוני קרטיס, ג'רי לואיס ותלמה ריטר בתפקידים הראשיים.
התסריט מבוסס על הקומדיה הצרפתית "בואינג בואינג" משנת 1960 מאת המחזאי מארק קאמולטי. המחזה זכה להצלחה עצומה ונרשם בשנות ה-60 בספר השיאים של גינס כמחזה המוצג ביותר בעולם, והוא עלה מאז בהפקות שונות ברחבי העולם.
זה היה סרטו האחרון של ג'רי לואיס עם אולפני פרמאונט שאיתם הופיע מאז סרטו הראשון ב-1949.
ג'רי לואיס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. תלמה ריטר הייתה מועמדת לפרס גלובוס הזהב לשחקנית המשנה הטובה ביותר - סרט קולנוע.
תקציר העלילה

ברנרד לורנס (טוני קרטיס) הוא עיתונאי אמריקאי המוצב בפריז. הוא רודף נשים מושבע ויוצא בו זמנית עם שלוש דיילות שאינן יודעות על קשריו הרומנטיים.
כדי שלא ייתקלו אחת בשנייה בעת שהותן בדירתו השכורה בפריז, הוא מארגן לוח זמנים מדויק ונעזר בעוזרת הבית הנאמנה שלו ברטה (תלמה ריטר).
שלוש הדיילות הן: ליזה הגרמניה העובדת בחברת לופטהנזה (כריסטיאנה שמידטמר), ויקי האנגליה העובדת בחברת "בריטיש יונייטד איירלינס" (סוזן ליי) וז'קלין הצרפתייה (דני סאבאל) העובדת בחברת אייר פרנס.
ברטה הנאמנה חייבת להתאים את המאכלים לכל אחת: ויקי אוהבת כליות, ליזה אוהבת נקניקיות קנאקוורסט וז'קלין אוהבת סופלה. כן עליה להחליף את המצעים והבגדים של כל אחת ולהחליף בזמן את התמונות שלהן הנמצאות על השידה בסלון.
המצב מסתבך בעידן הסילון, לאחר שחברות התעופה משדרגות את המטוסים שלהם למטוסי בואינג גדולים ומהירים יותר. זה משנה את זמן הגעתן של הדיילות ומאפשר להן לשהות יותר זמן בדירתו של ברנרד ומעלה את הסיכויים שלהן לפגוש זו את זו.
עמיתו של ברנרד, העיתונאי רוברט ריד (ג'רי לואיס) מגלה את סודו של ברנרד וסוחט אותו כדי שיאפשר לו לגור בדירתו. מכאן מתחילה פארסה מטורפת ומהירה של כניסות ויציאות של הדיילות ושקרים על גבי שקרים של הגברים כדי למנוע הסתבכויות. ברטה העוזרת יוצאת מדעתה ומתפטרת.
לבסוף נפגשות שלוש הדיילות והעסק מתפוצץ. שני הגברים נמלטים מהדירה. הם נכנסים למונית שרות נהוגה על ידי בחורה יפה. הם מחייכים ומתחילים לחזר אחריה.
המחזה בישראל

1. תיאטרון הורוד, 1964
יוצרים: תרגום - ישעיהו בן-פורת, במאי - אלבר בוטבול (מנהל בית הספר לשחקנים של תאטר דה לה ויל), תפאורה - שאול אברהמי
שחקנים: ברנרד לורנס - עזריה רפפורט, רוברט - רפי שחר, ז'קלין - שפרירה זכאי, ברכה נאמן, זמירה ייני, ברטה - ג'טה לוקה
2. תיאטרון הקאמרי, 2007.
יוצרים: במאי - לזלי לוטון, תפאורה - לילי בן נחשון.
שחקנים: ברנרד לורנס - מיכה סלקטר, גלוריה - שירי גדני, גבריאלה - שירי נדב, ברטה - תיקי דיין, רוברט ריד - דרור קרן, תמר קינן
הערות שוליים

↑  מיכאל הנדלזלץ, הצגה שלא ממריאה לשום מקום, באתר הארץ, 8 באוקטובר 2007
↑  "התיאטרון הוורוד" נפתח בבכורת "בואינג בואינג", קול העם, 10 בפברואר 1964
↑  מי? מה? מתי, מעריב, 21 בפברואר 1964
↑  יצחק בצלאל, "אזרח העולם" אלבר בוטבול, למרחב, 2 במרץ 1964
↑  מי? מה? מתי?, מעריב, 28 בפברואר 1964
↑  ביקורות:
איתן בר-יוסף, עכבר העיר ת"א, מחלקת התיירים של התיאטרון, באתר הארץ, 8 באוקטובר 2007
מיכאל הנדלזלץ, התרסקות, באתר הארץ, 7 באוקטובר 2007
ירמי עמיר, ‏נא להדק חגורות, אנחנו מתרסקים, באתר גלובס, 18 באוקטובר 2007
ריפעת עזאיזה

ריפעת עזאיזה (בערבית: رفعت عزايزة; נולד ב-25 באפריל 1964) הוא ראש המועצה המקומית דבורייה.
ביוגרפיה

ריפעת עזאיזה נולד כבן יחיד לפדיל ופאוזיה וגדל בדבורייה. למד בבית ספר יסודי ובתיכון דבוריה וסיים את לימודיו התיכוניים בשנת 1981.
לאחר התיכון עבד כשנתיים במסעדות בתל אביב. בשנת 1984 החל ללמוד בטכניון לתואר ראשון בביולוגיה אותו סיים בשנת 1987.
לאחר מכן עבד במעבדת כימיה דחופה בבית חולים איכילוב (1987–2013). במקביל עבד במעבדת כימיה דחופה בבית החולים הדסה הר הצופים משנת 1989 עד לשנת 1994.
בשנים 1989—1992 השלים לתואר שני בביוכימיה באוניברסיטה העברית בירושלים.
בשנת 1994, עם סיום עבודתו בבית חולים הדסה הר הצופים, עבר לצפון ישראל ועבד בשירותי מעבדה של מכבי שירותי בריאות בנצרת במשך שנתיים.
בשנים 1998—2003 שימש חבר מועצה וממלא מקום ראש מועצה דבורייה.
בהמשך מונה למנהל מעבדות מכבי במחוז הצפון ושימש בתפקיד עד לבחירתו כראש מועצה במרץ 2024.
בבחירות לרשויות המקומיות ב-2013 התמודד לראשות המועצה מול באסם דאוד, נור אלדין יוסף, ג'אודת מסאלחה, גאזי עזאיזה וזוהיר יוספיה. בסיבוב הראשון של הבחירות זכה עזאיזה ל-24.64% מהקולות ועלה לסיבוב השני מול זוהיר יוספיה שזכה ל-22.00% מהקולות. בסיבוב זה הפסיד עם 49.57% מהקולות לעומת 50.43 ליוספיה.
בבחירות לרשויות המקומיות ב-2018 התמודד לראשות המועצה מול באסם דאוד, ג'אודת מסאלחה, מאג'ד מסאלחה וזוהיר יוספיה. והפסיד לזוהיר יוספיה עם 38.33% מהקולות לעומת 43.56% ליוספיה.
בבחירות לרשויות המקומיות ב-2024 התמודד לראשות המועצה מול השאם יוסף, נור אלדין יוסף, וזוהיר יוספיה. וגבר על יוספיה עם 60.80% מהקולות לעומת 25.85% ליוספיה.
נשוי לשירין, עובדת במעבדה גנטית במרכז רפואי העמק ואב לארבעה. מתגורר בדבורייה.
הערות שוליים

↑  ישיבת ועדה של הכנסת ה-20 מתאריך 24/07/2017, בחינת אי השוויון בשרותי הבריאות הגליל המערבי, התשע"ז-2017
↑  דוח בקרה מכבי מחוז הצפון 12 ספטמבר 2022, באתר gov.il
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 6702, עמ' 1658
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 8000, עמ' 3077
↑  הודעות בדבר תוצאות הבחירות לרשויות המקומיות, לראש הרשות ולמועצת הרשות, ילקוט הפרסומים 12171, התשפ"ד, 10 במרץ 2024, עמ' 4610
משה רשקס

| --- | --- |
אין תמונה חופשית
 לידה:  16 ביוני 1928 ביאליסטוק, הרפובליקה הפולנית השנייה 
 פטירה:  28 באפריל 2018 (בגיל 89) 
 מדינה:  ישראל 
 השכלה:  בית הספר הגבוה למשפט ולכלכלה 
 השתייכות:  צה"ל
 דרגה:    סגן
 תפקידים אזרחיים
 יו"ר ארגון נכי צה"ל  מנהל מרכז הספורט לנכים ברמת גן  סופר
 
משה רשקס (16 ביוני 1928 – 28 באפריל 2018) היה סופר ישראלי, מחלוצי ספורט הנכים בישראל. יושב הראש השני של ארגון נכי צה"ל (1951–1957) ומראשי מרכז הספורט לנכים (1965–2003). היה חבר בצוות המארגנים של המשחקים הפאראלימפיים תל אביב (1968) ועמד בראש משלחות ישראל למשחקי סטוק מנדוויל (1971 ו-1974). כתב את הספר רב המכר "ימים של עופרת". זוכה באות אומץ על מפעל חיים (2014).
ביוגרפיה

נולד בביאליסטוק, פולין לאריה וגולדה רשקס ועלה לארץ ישראל ב-1931. למד בבית הספר מונטיפיורי בתל אביב ובבית הספר הגבוה למשפט ולכלכלה.
היה חבר ארגון ההגנה, הדריך בבית הספר של חיל שדה בתל אביב והשתתף בפיצוץ תחנות הרדאר בחיפה. לחם בחטיבת גבעתי ובמלחמת העצמאות ליווה שיירות בדרך לירושלים. לאחר הקמת צה"ל היה מפקד מחלקה בחטיבת עציוני. ב-13 במאי 1948 נפצע קשה במבצע מכבי בשער הגיא.
לאחר ששימש כשנה בתפקיד מזכיר ארגון נכי מלחמת השחרור, בשנים 1950–1956 היה יושב ראש הארגון.
ב-1950 השתתף בכתיבת ספר הפלמ"ח וכתב את קורותיה של שיירת אספקה לירושלים הנצורה. בשנים 1952–1959 היה עורך כתב העת החודשי "החייל המשוחרר". היה מראשוני וחברי הנהלת איגוד התסריטאים בישראל.
בשנת 1962 פרסם את ספרו הראשון "ימים של עופרת" שזכה להיות רב מכר ויצא לאור ב-5 מהדורות ותורגם לאנגלית ולספרדית.
זמן קצר לאחר הקמת מרכז הספורט לנכים ברמת גן, התמנה למנהל המרכז ועמד בראשו בשנים 1965–2003. לאחר מכן היה יושב ראש המרכז עד מותו ב-2018.
היה חבר בצוות המארגנים של המשחקים הפאראלימפיים תל אביב (1968) ועמד בראשן של משלחות ישראל למשחקי סטוק מנדוויל (1971 ו-1974).
פרסים

ב-14 במאי 2014 זכה באות אומ"ץ למפעל חיים של תנועת אומ"ץ.
ספריו

ימים של עופרת, הוצאת מערכות, 1962. סיפור מימי מלחמת השחרור. הופיע בחמש מהדורות ותורגם לאנגלית ולספרדית.
לילה ירדוף לילה, הוצאת מסדה, 1966. סיפור על רקע המאבק בשלטון המנדט הבריטי.
התמוטטות, א"ל הוצאה מיוחדת, 1975. רומן על חוויית התבוסה שבמלחמה.
הנידונים לתהילה, הוצאת מלוא, 1995. סיפורו של ספורט הנכים בישראל.
הערות שוליים

1 2  650 ספורטאים מ-35 מדינות ישתתפו באולימפיאדת הנכים, מעריב, 25 באוגוסט 1968
1 2  היום מתחילים משחקי הנכים בסטוק מנדוויל, מעריב, 25 ביולי 1971
1 2  יצאה משלחת ספורט הנכים לסטקומנדוויל, מעריב, 21 ביולי 1974
1 2  עמוס אריכא, משה רשקס - הסופר, הלוחם ואיש הספורט, באתר אימגו מגזין מאמרים כתב עת בנושאי תרבות ותוכן, 5 בנובמבר 2014
↑  "ימים של עופרת" 4 מהדורות פחות משנה!, מעריב, 10 במרץ 1963
1 2  מהדורה חמישית ל"ימים של עופרת", דבר, 27 בספטמבר 1964
↑  בצער רב אנו מודיעים על פטירתו של יקיר איל"ן משה רשקס ז"ל, באתר איל"ן, ‏29 באפריל 2018
↑  ישראל פז, על ספרים "ימים של עופרת", על המשמר, 17 באוגוסט 1962
| --- | --- |
בקרת זהויות :  NLI: 987007310733505171  LCCN: nr96001404  VIAF: 49122883   WorldCat (עם VIAF): 49122883
נערי המחתרת (ספר)

נערי המחתרת הוא ספר לילדים נוער מאת הסופרת אסתר שטרייט-וורצל. הוא ספר המספר על תקופת המלחמה נגד הצבא הבריטי בשנים 1946–1948 עד קום המדינה. הספר יצא לראשונה בשנת 1993, על ידי הוצאת עמיחי.
|  מידע כללי |
| --- | --- |
 מאת:  אסתר שטרייט-וורצל
 שפת המקור:  עברית
 הוצאה
 הוצאה:  עמיחי
 תאריך הוצאה:  1993
 תאריך הופעה ראשונה:  1993
 מספר עמודים:  246
 
הספר ראה אור לראשונה בשנת 1993.
הספר הפסיק להימכר בחנויות, אך להרבה מאוד אנשים יש אותו במהדורה הראשונה.
חלקים מהעונה הראשונה והשלישית מסדרת הטלוויזיה "פלמ"ח" מבוססים על ספר זה.
הספר מבוסס על אירועים אמיתיים שקרו בין השנים 1946 ועד לשנת 1948.
תקציר העלילה

ספר זה מתאר את קורותיהם של נערים ונערות, ששירתו במחתרת ה"הגנה" בתקופת המנדט הבריטי: השבעה, אימונים, הדבקת עלונים, חיפושי נשק, מעצר ושאר מבצעים סודיים.
דמויות ראשיות

הדמויות הראשיות בספר הם:
יוחי - הדמות הראשית. חבר טוב של חיליק וירמיק. דיבר עם עמי בבית הספר ולשם כך התגייס ל"הגנה" כדי להגן על המדינה מהשלטון הבריטי, ביחד עם חיליק וירמיק.
ירמיק וחיליק - דמויות ראשיות אף גם הם. החברים הטובים ביותר של יוחי. התגייסו ביחד עם יוחי ל"הגנה" כדי להגן על המדינה מהשלטון הבריטי.
עמי - מי שדיבר עם יוחי, חיליק וירמיק בבית הספר כדי להתגייס ל"הגנה" כדי להגן על המדינה מהשלטון הבריטי.